लखनऊ : उत्तर प्रदेश की योगी सरकार ने मंगलवार को कैबिनेट की बैठक में प्रदेश में अवैध शराब से होने वाली मौतों पर रोक के लिए बड़ा फैसला लिया है. योगी सरकार ने इस पर रोक लगाने के लिए आबकारी कानून में संशोधन के प्रस्ताव को मंजूरी दे दी है. प्रस्ताव में जहरीली शराब पीने से मौत होने पर दोषी को उम्रकैद से लेकर सजा-ए-मौत तक की सजा का प्रावधान किया गया है. साथ ही आबकारी कानून के तहत लगने वाले जुर्माने की रकम भी बढ़ा दी गयी है.